tomron87/hebrew-wikipedia-sentences-corpus huggingface dataset:
עוד בשלב היווסדה, הוקמה באוניברסיטה מכינה, ובה נערכו לימודי רוסית עבור הסטודנטים מרחבי העולם (כיום זוהי פקולטה ובה כ-1,000 סטודנטים).
באותה שנה כללה האוניברסיטה שש פקולטות: הנדסה (ובהן כיום כ-2,600 סטודנטים), היסטוריה ופילולוגיה, רפואה (כיום כ-2,300 סטודנטים), חקלאות (ובה כיום כ-1,000 סטודנטים), מדעים (כיום כ-900 סטודנטים) ופקולטה למשפטים וכלכלה.
ב-1965 סיימו 288 הסטודנטים הראשונים, מ-47 ארצות, את לימודיהם.
ב-1966 החלה בניית קמפוס חדש בדרום מערבה של מוסקבה.
ב-5 בפברואר 1992, עם התפרקות ברית המועצות, שוב שונה שם האוניברסיטה, וכעת היא נקראה אוניברסיטת הידידות בין העמים של רוסיה.
בשנות ה-90 של המאה ה-20 נוסדו פקולטות ומכונים נוספים, או שאורגנו מחדש פקולטות קיימות.
כך קמו הפקולטות לאקולוגיה (כיום כ-500 סטודנטים), למשפטים (כיום כ-1,800 סטודנטים), לכלכלה (כיום כ-1,500 סטודנטים), לפילולוגיה (כיום כ-2,800 סטודנטים) ולמדעי הרוח והחברה (ובה כיום כ-2,500 סטודנטים).
כן נפתחו המכונים לשפות זרות, ללימוד מרחוק, לגרביטציה וקוסמולוגיה וכן לעסקי אירוח ולתיירות.
באותה תקופה האוניברסיטה הפעילה בנוסף תוכניות ללימודים קדם-אקדמיים, וכן תוכניות ללימודים מקצועיים פוסט-אקדמיים.
האוניברסיטה לידידות בין העמים נחשבת כיום לאחת המובילות ברוסיה, ולרוב מדורגת על פי איכותה בחמישייה הראשונה.
האוניברסיטה ייחודית מסוגה בעולם בהיותה מקום לימוד לכ-15,000 סטודנטים זרים מ-140 עד 150 ארצות.
מספר הסטודנטים הכללי הוא 30,000 עד 35,000. עד 2014 הגיע מספר בעלי תואר דוקטור מטעם האוניברסיטה לכ-5,500. מספר הבוגרים הוא כ-97,000.
אוניברסיטת דרום אפריקה היא אוניברסיטה ציבורית בפרטוריה שבחאוטנג, דרום אפריקה.
האוניברסיטה הגדולה ביותר ביבשת אפריקה המושכת אליה כשליש מכלל תלמידי ההשכלה הגבוהה בדרום אפריקה.
האוניברסיטה היא אוניברסיטה ציבורית ושמה דגש על אפשרות למידה מרחוק.
רשומים בה מעל ל-300,000 סטודנטים מאפריקה ומ-130 מדינות ברחבי הגלובוס, עובדה שמציבה אותה בין עשר האוניברסיטאות הגדולות בתבל.
בעבר נקראה האוניברסיטה, אוניברסיטת כף התקווה הטובה.
באוניברסיטת דרום אפריקה שמונה קולג'ים:
הקולג' לחשבונאות: נלמדים מקצועות כגון חשבונאות, חשבונאות יישומית ומיסים.
הקולג' לחקלאות ומדעי הסביבה: הקולג' כולל את בית הספר למדעי החיים, בית הספר לקיימות וכן מעבדות שונות.
הקולג' לכלכלה וניהול: בקולג' פועלים בתי ספר בתחומים כגון מדעי הניהול, כלכלה ומינהל ציבורי.
הקולג' לחינוך: ניתן ללמוד מקצועות כגון ניהול מערכות חינוך, חינוך משלב, חינוך מבוגרים, פסיכולוגיה חינוכית ועוד.
הקולג' למדעי החברה: הכולל את בית הספר לאמנויות, בית הספר למדעי החברה, המרכז לתקשורת ולימודי מידע, המרכז לפסיכולוגיה יישומית, המרכז ללימודי שפות פאן אפריקאיות, המכון ללימודי מגדר, מכון מחקר לתאולוגיה ועוד.
הקולג' למשפטים: נלמדים המקצועות משפטים, קרימינולוגיה ויישוב סכסוכים.
הקולג' למדעים והנדסה: פועלות מחלקות לכימיה, פיזיקה, סטטיסטיקה, מתמטיקה, הנדסה אזרחית, הנדסת כימיה, הנדסת כרייה, הנדסת חשמל, הנדסה מכנית ועוד.
בין בוגריה הידועים של אוניברסיטת דרום אפריקה:
נלסון מנדלה - לשעבר נשיא דרום אפריקה
רוברט מוגאבה - פוליטיקאי זימבבואי
דזמונד טוטו - חתן פרס נובל לשלום לשנת 1984
תאבו מבקי - מדינאי דרום אפריקאי
ז'אן ברטראן אריסטיד - מדינאי מהאיטי, לשעבר נשיא רפובליקת האיטי
אוניברסיטת הוהנהיים היא אוניברסיטה ציבורית הממוקמת בעיר שטוטגרט בגרמניה.
זוהי האוניברסיטה הוותיקה ביותר בשטוטגרט.
האוניברסיטה הוקמה בשנת 1818, כיוזמה של וילהלם הראשון, מלך וירטמברג לצורך התמודדות עם רעב חמור שעמו התמודדה הממלכה באותה עת.
הרעב הקשה היה בין היתר תוצאה של התפרצות הר הגעש טמבורה, אשר הובילה לשנה ללא קיץ בעולם.
כדי להתמודד עם משבר זה, הוחלט להקים מוסד למחקר ולימוד תחום החקלאות בהוהנהיים.
בתחילת דרכו למדו בו 16 סטודנטים בלבד.
התחומים שנלמדו במוסד כללו בין היתר חקלאות, בוטניקה, כימיה, מתמטיקה וענפי מדעים נוספים.
בשנת 1820 הוקם גם בית ספר ליערנות, ובשנת 1840 בית ספר להורטיקולטורה.
בשנת 1847 שינה המוסד את שמו לאקדמיה לחקלאות.
בשלב זה לימדו בו שבעה פרופסורים, ונלמדו בו תחומים כגון חקלאות, יערנות, מדעי הטבע, פיזיקה ומתמטיקה.
בין השנים 1875–1876 שימש הפיזיקאי וילהלם קונרד רנטגן, מגלה קרני ה-X, מרצה במוסד זה.
בשנת 1904, שינה המוסד שוב את שמו לאוניברסיטה החקלאית של הוהנהיים.
בשנים לאחר מכן קיבלה האוניברסיטה את האפשרות להעניק תוארי דוקטורט וקמו בה מרכזי מחקר נוספים.
במהלך מלחמת העולם השנייה אולצה האוניברסיטה לסגור את שערי בהוראת השלטונות הנאצים.
היא נפתחה מחדש בשנת 1946. כמו כן, מספר מבנים בקמפוס נפגעו מהפצצות בתקופת המלחמה ושוקמו לאחריה.
בשנת 1968 קיבלה האוניברסיטה את שמה הנוכחי, אוניברסיטת הוהנהיים.
באותה עת הוקמו גם פקולטות למנהל עסקים, כלכלה ומדעי החברה.
כיום נלמדים באוניברסיטה מגוון תחומים, בהם ענפי החקלאות לצד מדעי הטבע, כלכלה, מדעי החברה, מנהל עסקים ועוד.
מתקיימות בה תוכניות לתואר ראשון, שני ושלישי, בשפות גרמנית ואנגלית.
באוניברסיטת הוהנהיים שלוש פקולטות: הפקולטה למדעי החקלאות, הפקולטה למדעי הטבע והפקולטה למנהל עסקים, כלכלה ומדעי החברה.
בכל אחת מן הפקולטות מספר מחלקות ומכונים.
מדעי החקלאות: בין המחלקות בפקולטה לחקלאות ניתן למנות את מדעי הקרקע, ניהול חקלאי, הנדסה חקלאית, מדעי בעלי החיים, אגרונומיה ועוד.
מדעי הטבע: בין המחלקות בפקולטה נכללות מתמטיקה שימושית, פיזיקה, כימיה, מדעי התזונה, מדעי המזון, ביוטכנולוגיה, ביולוגיה ועוד.
כלכלה ומדעי החברה: בפקולטה נכללים המכון לכלכלה, המכון למינהל ציבורי, המכון לתקשורת, המכון לשיווק וניהול ועוד.
בקמפוס שוכנת טירת הוהנהיים שנבנתה על ידי קרל השני אויגן, דוכס וירטמברג.
בתחילת דרכו של המוסד האקדמי שימשה הטירה כמבנה לימודים, אולם כיום היא משמשת בעיקר מוזיאון.
נוסף על מבני הלימוד והמחקר, ממוקמות בקמפוס שתי ספריות, הספרייה המרכזית לתחומי החקלאות ומדעי הטבע, והספרייה המחלקתית למקצועות הכלכלה ומדעי החברה.
אוניברסיטת הוהנהיים מטפחת לאורך השנים שיתופי פעולה מחקריים עם אוניברסיטאות בישראל.
בשנת 2007 נחתם הסכם שיתוף פעולה עם האוניברסיטה העברית בירושלים, בנוגע להוראה ומחקר בתחומי החקלאות ומדעי התזונה.
בין מטרות שיתוף הפעולה הוא קידום מחקרים בתחום הביטחון התזונתי ושימוש בר קיימא במשאבי טבע במזרח התיכון.
כמו כן, מתקיימת תחרות FOODIO בתחום מדעי המזון, זהו פרויקט חינוכי שנתי אשר מנוהל על ידי חמישה מוסדות אקדמיים בהם אוניברסיטת הוהנהיים והטכניון.
בין מטרות הפרויקט עידוד שיתופי פעולה בין מוסדות אקדמיים לבין התעשייה.
במסגרתו הסטודנטים המשתתפים נדרשים לפתח מוצרי מזון חדשניים, המוצרים נשפטים על ידי פאנל שופטים והמנצחים מקבלים סיוע להפיכת מוצריהם למוצרי מדף.
אוניברסיטת האל היא אוניברסיטה ציבורית הממוקמת בקינגסטון על ההאל שבמחוז מזרח יורקשייר (אנגליה), בממלכה המאוחדת אשר הוקמה בשנת 1927. באוניברסיטה לומדים כ-16,000 תלמידים, מתוכם כ-13,00 לתואר ראשון וכ-3,000 לתארים מתקדמים.
האוניברסיטה נוסדה כמכללה חיצונית לאוניברסיטת לונדון, כאשר בטקס הנחת הפינה השתתף ג'ורג' השישי, מלך הממלכה המאוחדת.
בתחילה למדו במכללה כמה עשרות סטודנטים.
בשנת 1954 המכללה הפכה לאוניברסיטה.
בשלבזה האוניברסיטה התרחבה מאוד, ונבנו בה מבנים חדשים.
מבין בוגריה הידועים של האוניברסיטה ניתן למנות את אנתוני מינגלה ואת אנתוני גידנס.
דירוג QS לאוניברסיטאות - מקום 523 (2024)
דירוג QS לאוניברסיטאות - מקום 57 (2024)
אוניברסיטת דרהאם היא אוניברסיטה ציבורית הממוקמת בדרהאם שבממלכה המאוחדת אשר הוקמה בשנת 1832. הייתה זו האוניברסיטה המוכרת הראשונה שנפתחה באנגליה במשך יותר מ-600 שנה לאחר ייסודן של אוניברסיטת אוקספורד ואוניברסיטת קיימברידג'.
אוניברסיטת דרהאם חברה בארגונים אקדמאיים רבים, ובהם קבוצת ראסל, איגוד אוניברסיטאות חבר העמים הבריטי (ACU), קבוצת קוימברה (GC) ורשת אוניברסיטאות מטאריקי (MNU).
מבין אנשי הסגל של המוסד, נמנים כ-17 חברי האקדמיה הבריטית ו-14 חברי החברה המלכותית.
מבין בוגרי האוניברסיטה הידועים ניתן למנות את אליסטר פותרג'יל, הרולד שיפמן, הרולד ג'פרי ומילטון מרגאי.
במתחם האוניברסיטה ישנם כ-63 מבנים שונים, ובהם גם טירת דרהאם.
הספרייה הוקמה בשנת 1883, וכיום היא מכילה למעלה מ-1.5 מיליון פריטים מודפסים והיא פרוסה על גבי 5 סניפים ברחבי האוניברסיטה.
דורהאם מפעילה מבנה קולגיאלי בדומה לזה של אוניברסיטת אוקספורד ואוניברסיטת קיימברידג', המאורגן במערכת של 17 קולג'ים.
בשנת 1832 הוחלט להקים אוניברסיטה אנגלית בנוסף על האוניברסיטאות הוותיקות ב-4 ביולי ההחלטה קיבלה אישור מויליאם הרביעי, מלך הממלכה המאוחדת.
האוניברסיטה עצמה נפתחה ב-28 באוקטובר 1833. בשנת 1834 הוקם בית הספר לרפואה.
בשנת 1846 החלו גם מגורי הסטודנטים במתחם האוניברסיטה ובשנת 1871 החלו לימודי פיזיקה.
במהלך התרחבותה הפכה אוניברסיטת דרהאם גם לאוניברסיטה האנגלית הראשונה שקיימה קשרים עם מוסדות מעבר לים.
מחלקות ההוראה של האוניברסיטה מחולקות לארבע פקולטות:
בית הספר לממשל וליחסים בין-לאומיים
המחלקה למדעי הספורט והפעילות הגופנית
בית הספר לשפות ותרבויות מודרניות
דירוג QS לאוניברסיטאות - מקום 78 (2024)
דירוג QS לאוניברסיטאות - מקום 13 (2024)
אוניברסיטת המדינה של איווה היא אוניברסיטה ציבורית הממוקמת במרכז איווה שבארצות הברית.
היא האוניברסיטה הגדולה ביותר במדינה.
האוניברסיטה בולטת במיוחד בלימודי הקיימות וחקלאות שבה.
נכון לשנת 2020, לומדים באוניברסיטה כ-33,000 סטודנטים במתחם שכולל כ-160 בניינים בשטח של כ-8.1 קמ"ר.
האוניברסיטה חברה באיגוד אוניברסיטאות המחקר ובאיגוד האוניברסיטאות האמריקניות.
ההחלטה להקמת האוניברסיטה התקבלה בשנת 1858 והחלה כקולג'י לחקלאות עם כמה עשרות סטודנטים.
בשנת 1879 החלו גם להינתן לימודי וטרינריה.
במהלך מלחמת העולם השנייה הייתה אוניברסיטת מדינת איווה אחת מ-131 קולג'ים ואוניברסיטאות שהשתתפו בתוכנית ההכשרה של צי ארצות הברית.
ביולי 1959 הפך הקולג'י באופן רשמי לאוניברסיטה.
הקולג' לחקלאות ומדעי החיים (1858)
בית הספר לעיתונאות ותקשורת ע"ש גרינלי (1905)
אוניברסיטת הונג קונג למדע וטכנולוגיה (במנדרינית: 香港科技大學) היא אוניברסיטה ציבורית הממוקמת בהונג קונג אשר הוקמה בשנת 1991 ובכך היא האוניברסיטה השלישית שהוקמה בהונג קונג.
האוניברסיטה חברה בהתאגדות אוניברסיטאות האוקיינוס השקט (APRU), בפורום מנהיגי האוניברסיטאות העולמי (GULF) ומקיימת שיתופי פעולה עם אוניברסיטת וושינגטון בסנט לואיס.
האוניברסיטה מנוהלת על ידי מועצה בת 27 חברים הכוללת את נציגי ההנהלה והסטודנטים.
תכנונה של האוניברסיטה החל במהלך שנות ה-80. בתחילה האוניברסיטה הייתה אמורה להיפתח בשנת 1994 אך הוחלט לזרז את הבנייה ולפתוח אותה כשלוש שנים מוקדם מן הצפוי.
בית הספר למנהל עסקים וניהול
בית הספר למדעי הרוח והחברה
דירוג QS לאוניברסיטאות - מיקום 60 (2024)
דירוג QS לאוניברסיטאות - מיקום 15 (2024)
אוניברסיטת הוואי במנואה היא אוניברסיטת מחקר ציבורית, הממוקמת בהונולולו שבארצות הברית, אשר הוקמה בשנת 1907. האוניברסיטה היא הגדולה מבין השלוחות של מערכת אוניברסיטת הוואי, עם כ-17,000 סטודנטים הלומדים במעל 200 תוכניות לתארים ב-17 בתי ספר.
המכללות באוניברסיטה כוללות את בית הספר לאדריכלות, בית הספר למדעי כדור הארץ, המכללה לאמנויות ומדעי הרוח, המכללה למנהל עסקים, המכללה לחינוך והמכללה להנדסה.
האוניברסיטה חברה באיגוד המוסדות להשכלה גבוהה בדרום מזרח אסיה (ASAIHL) ובהתאגדות אוניברסיטאות האוקיינוס השקט (APRU).
מבין בוגריה הידועים של אוניברסיטת הוואי במנואה ניתן למנות את רוברט בלארד ואת הוריו של נשיא ארצות הברית ברק אובמה אן דנהאם וברק אובמה האב.
האוניברסיטה נחשבת לאחת המגוונות מבחינה אתנית במדינה.
13% מהסטודנטים הם ממוצא יפני, 13% מילידי הוואי, 8% ממוצא פיליפיני ו-7% ממוצא סיני.
דירוג QS לאוניברסיטאות: מקום 386 (2024)
אוניברסיטת דרום האוקיינוס השקט () היא ארגון בינלאומי ומכון מחקר ציבורי אוניברסיטאי הממוקם בשנים עשר קמפוסים שונים ברחבי אוקיאניה.
זהו מרכז עולמי ללימוד ומחקר של תרבות וסביבת איי האוקיינוס השקט.
הקמת האוניברסיטה בשנת 1968 הייתה פריצת דרך במערכת החינוך של דרום האוקיינוס השקט, פתיחתה אפשרה לתושבי האיים לקבל בארצם חינוך אוניברסיטאי המקובל במדינות חבר העמים הבריטי.
מנהיגים רבים ממדינות האוקיינוס השקט למדו באוניברסיטה ואף חלקם שימשו בה כמרצים.
האוניברסיטה נמצאת בבעלות משותפת של תשע מדינות ושלוש שטחים תלויים שונים מרחבי האוקיינוס השקט: איי קוק, פיג'י, קיריבטי, איי מרשל, נאורו, ניואה, סמואה, איי שלמה, טוקלאו, טונגה טובאלו וונואטו.
אף על פי שהיא מורכבת משנים עשר קמפוסים שונים, אוניברסיטת דרום האוקיינוס השקט אינה מערכת אוניברסיטאות, אלא אוניברסיטה אחת ויחידה עם מספר סניפים באזור איי האוקיינוס השקט.
הקמפוס הראשי של האוניברסיטה נמצא בסובה, בירת פיג'י, והוא גם המרכז האדמיניסטרטיבי שלה.
אוניברסיטת דרום האוקיינוס השקט מאורגנת בשלוש פקולטות עיקריות: פקולטת האומנות, המשפט והחינוך; פקולטת העסקים והכלכלה; ופקולטת המדע, הטכנולוגיה והסביבה.
הפקולטות מציעות תוכניות לימוד שונות בתחומים שונים בהם הוראה, תיירות, עיתונאות, ספרות, שפות, חקלאות, מדע וניהול סביבתי, טכנולוגיה, מערכות מידע, כלכלה, פוליטיקה וחוק, פיננסים ושירותים חברתיים.
הקמפוס העיקרי של האוניברסיטה הנקרא לאוקלה, נמצא לפי שמו במפרץ לאוקלה בבירת פיג'י, סובה.
בנוסף לקמפוס הקיים בבירה סובה ישנם עוד שני קמפוסים שונים בפיג'י: קמפוס לאבסה וקמפוס לאוטוקה.
בית הספר לחקלאות ולמדעי המזון נמצא בקמפוס בסמואה, והקמפוס בוונואטו הוא מקומו של בית הספר למשפט.
הקמפוס בטונגה הוא מקומו של הקמפוס לחינוך.
בנוסף לאלו, מפעילה אוניברסיטת דרום האוקיינוס השקט עוד אחד עשר מרכזי מחקר אזוריים באיי האוקיינוס השקט.
האזור אותו משרתת אוניברסיטת דרום האוקיינוס השקט כולל 33 מיליון קילומטרים רבועים של האוקיינוס השקט, יותר משלוש פעמים שטח אירופה וכפעמיים שטח רוסיה.
מספר הנפשות המתגוררות במדינות אותן משרתת אוניברסיטת דרום האוקיינוס השקט נע בין 1,500 איש בטוקאלו ל-900,000 בפיג'י.
הקמפוסים הבאים בטבלה הם קמפוסי ההרחבה של האוניברסיטה, מלבד הקמפוסים הראשיים בסמואה, פיג'י וונואטו.
שם הקמפוסעירמדינה/שטח תלוי USP איי קוק ררוטונגה USP קיריבטי דרום טאראווה USP איי מרשל מג'ורו USP נאורו יארן USP ניואה אלופי USP איי שלמה הוניארה USP טוקלאו אטאפו USP טונגה נוקואלופה USP טובאלו פונאפוטי
אוניברסיטת המדינה של אורגון , או בראשי תיבות OSU, היא אוניברסיטת מחקר ציבורית בעיר במדינת אורגון בארצות הברית.
האוניברסיטה מציעה יותר מ-200 תוכניות לתואר ראשון יחד עם מגוון תארים מתקדמים ודוקטורט.
מספר הסטודנטים הממוצע הוא כמעט 32,000, מה שהופך אותה לאוניברסיטה הגדולה ביותר באורגון.
מאז הקמתה סיימו בה את לימודיהם למעלה מ-205,000 סטודנטים.
בסיווג קרנגי למוסדות השכלה גבוהה האוניברסיטה מסווגת כ-"R1: אוניברסיטאות ללימודי דוקטורט - פעילות מחקרית גבוהה מאוד" עם הגדרה נוספת אופציונלית כאוניברסיטה של "מעורבות בקהילה".
OSU היא אוניברסיטה המשתתפת גם בארגוני מחקר העל של הים, החלל והשמש.
זו אחת מארבע האוניברסיטאות מסוג זה בלבד בארצות הברית (האחרות הן אוניברסיטת הוואי במנואה, אוניברסיטת קורנל ואוניברסיטת המדינה של פנסילבניה).
OSU קיבלה 441 מיליון דולר במימון מחקר לשנת הכספים 2017, והיא מדורגת בעקביות כמוסד הגדול ביותר של המדינה במימון מחקרים.
שורשי האוניברסיטה מתוארכים לשנת 1856, אז היא נוסדה כבית ספר יסודי ותיכון קהילתי המכונה אקדמיית קורווליס.
המורה והמנהל הראשון של בית הספר היה ג'ון וסלי ג'ונסון (John Wesley Johnson), דמות מפורסמת בהשכלה הגבוהה באורגון.
ג'ונסון קיבל את השכלתו התיכונית בקורווליס לפני שעבד באקדמיה החדשה.
מאוחר יותר למד באוניברסיטת ייל והיה שותף לפיתוח מכללות אחרות באורגון.
תוך עשור נוספה תוכנית הלימודים ברמת מכללה לתוכנית הלימודים של האקדמיה, מה שהפך אותה למכללה הראשונה באזור ואבן שואבת לבוגרים הצעירים באורגון המחפשים מקצוע.
לאוניברסיטה היו 11 שמות, שמונה מהם במהלך המאה ה-19. כמו רבים מהמכללות והאוניברסיטאות של ימינו שקיבלו תמכה פדרלית, שינויים בשמות היו נפוצים בתקופה זו וסייעו לבתי ספר להתאים יותר את עצמם לכמה מהמענקים הגדולים ביותר שניתן היה לקבל במחקר החקלאי.
הבונים החופשיים באזור קורוואליס מילאו תפקיד מוביל בפיתוח בית הספר המוקדם.
כמה מהמבנים הגדולים באוניברסיטה נקראים על שם מייסדים ראשונים אלה.
בית הספר הציע את תוכנית הלימודים הראשונה שלו במכללה בשנת 1865, בניהול הכנסייה המתודיסטית האפיסקופלית, דרום.
ב-22 באוגוסט 1868 הוגשו כתבי ההתאגדות הרשמיים של מכללת קורווליס.
27 באוקטובר 1868, תאריך הידוע בשם "יום האמנה של OSU" (OSU Charter Day).
האספה המחוקקת של אורגון קבעה את מכללת קורווליס כ"מכללה החקלאית של מדינת אורגון" וכמקבלת (הממשל הפדרלי העניק קרקעות שישמשו את האוניברסיטה או שיימכרו והכנסה תוענק לאוניברסיטה).
קבלת מענק זה חייבה את המכללה לעמוד בדרישות שנקבעו ב ושמו של בית הספר שונה ל"מכללה החקלאית המדינתית קורווליס".
לאחר מכן הוסמך בית הספר להעניק תארים ראשונים לאומנויות, תואר ראשון במדעים ותואר שני באומנויות.
מחזור הלימודים הראשון שסיים היה בשנת 1870, עם הענקת תואר ראשון.
שם בית הספר השתנה מספר פעמים בשנים הראשונות עם ההתרחבות ביעדיו.
בשנת 1929 העבירה האספה המחוקקת את הצעת החוק לאיחוד אורגון, שהעמידה את בית הספר בפיקוח המועצה להשכלה גבוהה החדשה של מדינת אורגון.
דוקטורט בחינוך הוצע לראשונה בראשית שנות השלושים, עם הענקת ארבעה תארים לתואר דוקטור לפילוסופיה בשנת 1935. באותה שנה התקיים גם סמסטר הקיץ הראשון.
המגוון המתרחב בתוכניות הלימודים הוביל לשינוי שם נוסף בשנת 1937, כאשר בית הספר הפך ל"מכללת מדינת אורגון".
שמו הנוכחי של בית הספר, "אוניברסיטת המדינה של אורגון", אומץ ב-6 במרץ 1961, באמצעות חוק שנחתם על ידי המושל מארק הטפילד.
כמו רוב האוניברסיטאות והמכללות האמריקאיות, OSU פועלת לגוון את אנשי הסגל והצוות שלה.
בשנת 1993 דיווחה OSU שהיא מתקשה להעסיק ולשמר חברי סגל בני מיעוטים.
רק 150 מתוך 2,284 חברי סגל היו שחורים, אינדיאנים, אסייתים או היספנים.
בתגובה הציגו נשיא וסגן הנשיא של האוניברסיטה יוזמת העסקה לקידום ושיפור הגיוון.
היוזמה מכירה בצורך לבנות קהילה אוניברסיטאית מכילה ומסבירת פנים ואת הקשר הישיר בין מצוינות לגיוון.
בשנת 2007, מונה סקוט ריד לסגן המנכ"ל לענייני הסברה ומעורבות, כאשר תוכנית השירות המורחב של ה-OSU ו-OSU Ecampus הוצבו תחת חטיבה חדשה זו.
איקמפוס (Ecampus, קיצור של Electronic campus) מעבירה תוכניות וקורסי תואר ב-OSU באופן מקוון לסטודנטים ברחבי העולם.
זוהי המכללה או הקמפוס האוניברסיטאי היחיד באורגון שקיבל הגדרה של נפה היסטורית.
OSU השלימה ב-2018 בניית סניף, קמפוס בבנד.
קמפוס זה נקרא OSU-Cascades ומציע לסטודנטים החיים באזור אורגון אפשרות להשתתף בשיעורים נבחרים קרוב יותר לבתיהם.
אוניברסיטת המדינה של אורגון מציעה יותר מ-80 תוכניות לתארים ותעודות המורכבות ממבחר של למעלה מ-1,500 קורסים מקוונים ביותר מ-110 מקצועות.
News & World Report דירג את תוכניות התואר הראשון המקוון של OSU במקום הרביעי במדינה בשנת 2021 ודירגה אותן בעשירייה הראשונה מאז 2013. סגל OSU מפתח ומעביר תוכניות וקורסים אלה באופן מקוון באיקמפוס (Ecampus) של אוניברסיטת המדינה של אורגון.
סטודנטים שלומדים השכלה מקוונת במדינת אורגון זוכים באותה תעודת גמר כמו סטודנטים באוניברסיטה.
התוכניות האקדמיות מתחלקות בין 12 מכללות ובית הספר לתארים מתקדמים, כל אחד עם דיקן האחראי על כלל הסגל, הצוות, הסטודנטים והתוכניות האקדמיות.
המכללות מחולקות למחלקות המנוהלות על ידי ראש מחלקה / יו"ר או בתי ספר המנוהלים על ידי מנהל המפקח על רכזי התוכנית.
כל בית ספר או מחלקה אחראים על תוכניות אקדמיות המובילות לתארים.
תוכנית השירות המורחב (Extension Service program) של OSU היא מחלקה לחינוך למי שאינם סטודנטים ולחינוך מבוגרים שהוקמה ב-24 ביולי 1911, בהנהגתו של הסמנכ"ל סקוט ריד (OSU Extension Service Administration).
התוכניות כוללות פיתוח נוער, חקלאות ומשאבים טבעיים, בריאות המשפחה והקהילה, וכן יערנות ומשאבי טבע.
יחד עם מנהיגי האוניברסיטה, השיקה קרן OSU בפומבי את מסע ההתרמה המקיף הראשון של מדינת אורגון, "The Campaign for OSU", ב-26 באוקטובר 2007, עם מטרה לאסוף 625 מיליון דולר.
התורמים חרגו מהיעד באוקטובר 2010, כמעט שנה לפני המתוכנן, וכתוצאה מכך הוגדל היעד ל-850 מיליון דולר.
במרץ 2012 היעד הוגדל למיליארד דולר.
בנאום השנתי על מצב אוניברסיטת OSU בפורטלנד ב-31 בינואר 2014, הודיע הנשיא אדוארד ג'.
ריי כי תרומות מסע ההתרמה חצו את גבול המיליארד דולר, והכניסו את אוניברסיטת המדינה של אורגון לקבוצה של 35 אוניברסיטאות ציבוריות שחצו את גבול גיוס ההמונים של מיליארד דולר, ואחד משני ארגונים בלבד באזור הפסיפיק נורת' וסט שהגיעו לציון דרך זה.
הקמפיין למען OSU הסתיים ב-31 בדצמבר 2014, עם יותר מ-1.1 מיליארד דולר מ-106,000 תורמים.
הקרן של אוניברסיטת המדינה של אורגון (Oregon State University Foundation) היא ארגון ללא מטרות רווח שמטרתו גיוס וניהול כספים פרטיים לתמיכה בחינוך, במחקר ובהסברה של האוניברסיטה, המנוהל על ידי חבר נאמנים מתנדב.
היא מחזיקה בסך כל הנכסים העולים על 744 מיליון דולר ומנהלת את חלק הארי של המענק של האוניברסיטה, ששוויו מוערך ביותר מ-596 מיליון דולר נכון לשנת 2018.
לאוניברסיטת המדינה של אורגון יש הסכמי שותפות מגוונים ורבים עם מוסדות בינלאומיים, ביניהם באוסטרליה, בבולגריה, בניו זילנד וקרן גוקולה לחינוך (Gokula Education Foundation) בהודו.
קבלת סטודנטים לאוניברסיטת המדינה של אורגון מוגדרת "בררנית" על ידי U.S.
בסתיו 2019, היה הרישום הכולל לסטודנטים 31,719, המספר הגדול מבין כל אוניברסיטאות אורגון.
המחקר מילא תפקיד מרכזי בפעילותה הכוללת של האוניברסיטה במשך חלק ניכר מההיסטוריה שלה.
עיקר המחקר של ה-OSU ממשיך בקמפוס קורווליס, אך מספר גדל והולך של מחקרים מתקיימים במקומות שונים ברחבי המדינה ומחוצה לה.
מתקני המחקר מעבר לקמפוס כוללים את המעבדה לבריאות בעלי חיים ימיים בקורווליס, מעבדת מאכלי הים באסטוריה והמעבדה לחדשנות מזון בפורטלנד.
המכללה למדעי כדור הארץ, האוקיינוס והאטמוספירה של האוניברסיטה (College of Earth, Ocean and Atmospheric Sciences, בראשי תיבות CEOAS) מפעילה כמה מעבדות, כולל מרכז המדע הימי הטפילד (Hatfield Marine Science Center) וכלי שיט רבים של מחקר אוקיינוגרפי שבסיסו ב.
CEOAS מוביל את פרויקט מדעי האוקיינוס הגדול ביותר בהיסטוריה של ארצות הברית, יוזמת מצפי האוקיינוס (Ocean Observatories Initiative, בראשי תיבות OOI).
ה-OOI כולל צי גלשנים תת-ימיים בשישה אתרים באוקיינוס השקט ובאוקיינוס האטלנטי הכוללות מספר פלטפורמות תצפית.
CEOAS מוביל גם את תכנון ובניית הסדרה הבאה של ספינות מחקר אוקייניות עבור הקרן הלאומית למדע, שלצורך כך קיבלה האוניברסיטה את המענק או החוזה הגדולים ביותר שקיבלה אי פעם אוניברסיטה באורגון.
OSU מנהלת גם אדמות יער בשטח של 45.5 קילומטרים רבועים, כולל יער המחקר מקדונלד-דאן.
בשנת 2005 הכיר "סיווג קרנגי למוסדות השכלה גבוהה" ב-OSU כ"אוניברסיטה המחלקת תוארי דוקטור מקיפים עם דגש על רפואה / וטרינריה".
זוהי אחת משלוש אוניברסיטאות כאלה באזור הפסיפיק נורת' וסט המסווגות בקטגוריה זו.
בשנת 2006, הכיר קרנגי ב-OSU גם כמבצעת "פעילות מחקרית ברמה גבוהה מאוד", מה שהפך אותה לאוניברסיטה היחידה באורגון שהשיגה סיווגים משולבים אלה.
בשנת 1967 הוקם מרכז הקרינה (Radiation Center) בקצה הקמפוס, ובו כור מחקר TRIGA Mark II בהספק של 1.1 מגה-וואט.
הכור משתמש כדלק באורניום מועשר במיוחד (HEU).
דירוג 2008 של מגזין החדשות U.S.
News & World Report הציב את OSU במקום השמיני בארצות הברית בחלוקת תארים בהנדסה גרעינית.
תוכנית המענקים הנוספת שהוקמה בשנת 1991, הפכה את אוניברסיטת המדינה של אורגון לאחת מ-13 האוניברסיטאות היחידות בארצות הברית שקיבלו מענק קרקעות (Land-grant university), מענק לחקר הים ומענק לחקר החלל.
לאחרונה הוגדר OSU כמוסד פדרלי לחקר השמש (Sun Grant Association).
ההגדרה, שנעשתה בשנת 2003, הפכה את אוניברסיטת המדינה של אורגון לאחת משלוש אוניברסיטאות כאלה בלבד (האחרות הן היא אוניברסיטת קורנל ואוניברסיטת המדינה של פנסילבניה) והראשונה מבין שני מוסדות ציבוריים עם כל ארבע ההגדרות (השנייה היא אוניברסיטת המדינה של פנסילבניה).
בשנת 2001, הגדירה הקרן הלאומית למדע את המעבדה לחקר הגלים של ה-OSU (Wave Research Laboratory) כאתר לחקר צונאמי תחת הרשת להדמיית הנדסת רעידות אדמה.
Hinsdale Wave Research Laboratory) נמצאת בקצה הקמפוס והיא אחת המעבדות הגדולות והמתוחכמות בעולם לחינוך, מחקר וניסויים באזורי חוף אוקיינוס ואזורים קשורים.
המרכז עוסק במחקר שיטות לנקות אתרים מזוהמים בחומרים מסוכנים, ומומן מאז 2009.
OSU מנהלת את יער הניסיונות על שם ה.
Andrews Experimental Forest), מתקן של שירות היערות של ארצות הברית המוקדש לחקר יערנות ואקולוגיה.
יער אנדרוז הוא שמורת ביוספרה בינלאומית של אונסק"ו.
מעבדת הקוד הפתוח של OSU היא מלכ"ר שהוקם בשנת 2003 ומומן בחלקו על ידי נותני חסות ארגוניים הכוללים את פייסבוק, גוגל וIBM.
מטרת הארגון היא לקדם את טכנולוגיית הקוד הפתוח, והוא מגייס ומכשיר סטודנטים של OSU בפיתוח תוכנה ובתפעול לפרויקטים גדולים של טכנולוגיית המידע.
המעבדה מבצעת מספר פרויקטים, כולל חוזה עם .
אוניברסיטת מדינת אורגון היא אחת האוניברסיטאות הבודדות שיש להן נציגות של (מוכר בראשי התיבות ROTC) לכל אחד מהחילות המרכיבים את צבא ארצות הברית.
ה-ROTC של אוניברסיטת המדינה של אורגון הוא תוכנית לימודים מצטיינת ונלמדת באופן קבוע מאז 1873. "גדוד הבונים" (Beaver Battalion) מוכר כווסט פוינט המערבי בהכשרת קצינים יותר מכל בית ספר שאינו צבאי אחר במהלך מלחמת העולם השנייה.
ה-ROTC ממוקם בבניין מקאלכסנדר פילדהאוס, על שמו של הגנרל יוליסס ג'.
מקאלכסנדר, המפקד לשעבר של ה-ROTC.
לאחר סיום מלחמת העולם השנייה בשנת 1945, התווספה מחלקה להכשרת קציני ים באוניברסיטת מדינת אורגון (Naval Reserve Officers Training Corps).
היא מספקת הכשרה של קצינים הן עבור צי ארצות הברית והן עבור חיל הנחתים של ארצות הברית.
כיום היא אחת הגדולות בארצות הברית וזכתה בתואר הלא רשמי "האקדמיה הימית של צפון-מערב".
ב-1 ביולי 1949, הפך סניף ההדרכה של הגיס האווירי של צבא ארצות הברית ליחידה נפרדת להכשרה של קצונה המכונה כיום "מדעי האוויר והחלל" (Aerospace Science).
ה-ROTC של חיל האוויר של אוניברסיטת המדינה של אורגון מקבל יותר מלגות עבור סטודנטים של שנה ראשונה מכל יחידת ROTC אחרת של חיל האוויר בארצות הברית והכשיר למעלה מ-1,000 קצינים.
בשנת 1977, הפכו שתי בוגרות ה-ROTC של חיל האוויר ב-OSU לטייסות הראשונות בחיל האוויר של ארצות הברית.
תוכניות ROTC של הצבא וחיל האוויר באוניברסיטה חולקות את בניין מקאלכסנדר פילדהאוס.
בשנת 1999 סיימה OSU שיפוץ של 40 מיליון דולר בספריית הקמפוס.
הבניין המשופץ, המכונה ספריית העמק (Valley Library), נבחר על ידי כתב העת "הספרייה" (The Library Journal) כספריית השנה בשנת 1999, הספרייה האקדמית הראשונה שקיבלה תואר זה.
בשנת 2021, דרג מגזין החדשות U.S.
News & World Report את OSU במקום ה-139 בארצות הברית, במקום ה-71 בין האוניברסיטאות הציבוריות ובמקום ה-58 בין האוניברסיטאות "החדשניות ביותר בארצות הברית", ובמקום ה-277 בין האוניברסיטאות הטובות ביותר בעולם.
בדירוג הגלובלי של נושאים אקדמיים בשנת 2016, דירג הדירוג האקדמי של אוניברסיטאות בעולם (בראשי תיבות ARWU) את התוכנית למדעי הסביבה והנדסת איכות הסביבה באוניברסיטת המדינה של אורגון במקום ה-20 בעולם, תוכנית הנדסת החשמל והאלקטרוניקה שלה דורגה במקומות "151–200" בעולם.
בעוד שהתוכנית שלה למדע והנדסת חומרים דורגה בין "301–400" התוכניות הבינלאומיות המובילות.
החקלאות והיערנות באוניברסיטת המדינה של אורגון מדורגים במקום ה-23 בעולם (במקום ה-9 בארצות הברית), על פי דירוג QS של אוניברסיטאות בעולם בשנת 2019.
בשנת 2012, ערכה חברת הייעוץ ECONorthwest ניתוח השפעות כלכליות שמצא כי בכל שנה יש ל-OSU טביעת רגל כלכלית בסך 2.06 מיליארד דולר.
1.93 מיליארד דולר מסך כל זה היה במדינת אורגון.
קורווליס היא העיר העשירית בגודלה באורגון.
זוהי קהילה קטנה יחסית ורבים מהאירועים המקומיים הם בעלי קשר חזק לאוניברסיטה.
ל-OSU יש למעלה מ-400 ארגונים וקבוצות סטודנטים פעילים.
הקמפוס נמצא במרחק נסיעה של כמה שעות בלבד מכמה אפשרויות של בילוי בחיק הטבע.
כמה יערות ופארקים טבעיים פדרליים ומדינתיים הם יעדים פופולריים לסטודנטים.
אלה כוללים את רכס קסקייד, קו חוף הסלעי, כמה יערות גדולים, המדבר הגבוה ונהרות ואגמים רבים.
פורטלנד, העיר הגדולה ביותר באורגון, נמצאת 137 קילומטרים צפונית לקמפוס.
משנת 1930 ועד 1968 היה OSU המשכן של סניף גאמא של פרטראס (Phrateres), ארגון פילנתרופי-חברתי לסטודנטיות במכללות.
גאמא היה הסניף השלישי של הארגון, שכלל בסופו של דבר למעלה מ-20 סניפים בקנדה ובארצות הברית.
מרבית הסטודנטים המבוגרים יותר ב-OSU גרים מחוץ לקמפוס, אך מעונות בקמפוס זמינים ונדרשים לרוב הסטודנטים בשנה הראשונה.
ישנם 16 מעונות בקמפוס, המנוהלים על ידי מועצות מעונות פרטניות.
הדיירים מהווים את החברים במועצה וכל מועצה מקיימת בחירות משלה לבחירת ההנהלה על מנהלת המעון.
כל המועצות מנוהלות על ידי עמותת בית המגורים (Residence Hall Association, RHA).
מרכז לאסלס סטיוארט (LaSells Stewart Center) הוא מרכז הכנסים ואומנויות הבמה של הקמפוס.
מפורסמים רבים נאמו מעל הבמה של האודיטוריום המרכזי של הקמפוס, אודיטוריום אוסטין, ואילו התזמורת הסימפונית קורוואליס-OSU (Corvallis-OSU Symphony) מנגנת שם לעיתים קרובות.
משרד הכנסים והאירועים המיוחדים של OSU נמצא באודיטוריום.
באוניברסיטה פועלת רשת מדיה אורנג' (Orange Media Network), מחלקת המדיה של הסטודנטים באוניברסיטה.
רשת מדיה אורנג' כוללת את עיתון הסטודנטים עטור הפרסים "הברומטר היומי" (The Daily Barometer), תחנת הרדיו KBVR 88.7 FM, תחנת הטלוויזיה KBVR-TV, מגזין הספרות והאמנות Prism, מגזין סגנון החיים Beaver's Digest ומגזין האופנה DAMchic.
שני סטודנטים מאוניברסיטת המדינה של אורגון הם חברים במועצת המנהלים של אגודת הסטודנטים של אורגון.
חבר הסטודנטים של אוניברסיטת המדינה של אורגון (Associated Students of Oregon State University, בראשי תיבות ASOSU) הם מועצת הסטודנטים המוכרת רשמית באוניברסיטת המדינה של אורגון ומייצגת את כל הסטודנטים ברמת הקמפוס, הקהילה והמדינה בנושאים המשפיעים באופן ישיר על איכות החינוך והגישה לחינוך בגילאים העל-תיכוניים.
בהתאם ליעדי המגוון של האוניברסיטה, הוקמו ארגונים, מועדונים ומחלקות רבים, כולל משרד הקהילה והמגוון וכמה מרכזי תרבות ומשאבים.
באוניברסיטת המדינה של אורגון ישנם כמה מרכזי תרבות שמטרתם לקדם מגוון ולתמוך בסטודנטים צבעוניים, כולל מרכז התרבות לשחורים לוני בי האריס, המרכז לאמריקאים ילידים, המרכז לתרבות אסיה והפסיפיק ומרכז התרבות ססאר צ'אבס.
בנוסף ליעדי המגוון האתני שלה, אוניברסיטת המדינה של אורגון תומכת באוכלוסיית הלסביות, ההומואים, הדו מיניים והטרנסג'נדרים באמצעות מרכז גאווה (Pride Center).
בדירוג הלאומי של אפשרויות אקדמיות ואתלטיות וביצועים כלליים נבחרה אוניברסיטת המדינה של אורגון בשנת 2008 לאחת האוניברסיטאות ה"מובילות "באמריקה.
הדירוג, שבוצע על ידי מגזין STACK, העוסק בספורט באוניברסיטאות בארצות הברית הציב את אוניברסיטת המדינה של אורגון במקום 29 מבין 50 האוניברסיטאות המובילות בספורט בארצות הברית והראשונה ללא ערעור באורגון באותה שנה.
מאז, נוספה גם אוניברסיטת אורגון לדירוג STACK.
ההיסטוריה של האתלטיקה באוניברסיטת המדינה של אורגון מתחילה בשנת 1893 כאשר "ג'ימי זאב הערבות" (Jimmie the Coyote) הוכר כקמע הרשמי הראשון.
בשנת 1910 הוחלף הקמע הרשמי בבונה קנדי והוא נשאר הקמע של האוניברסיטה עד היום.
בשנת 1915 הוזמנו קבוצות האתלטיקה של האוניברסיטה להצטרף לתחרות האתלטיקה של החוף הפסיפי (Pacific Coast Conference) שהתקיימה עד 1959 והוחלפה בתחרות המכונה Pac-12 Conference.
אצטדיון רזר (Reser Stadium) משמש כיום כמגרש הביתי של קבוצת הפוטבול של האוניברסיטה.
קמע האוניברסיטה הוא בני הבונה (Benny the Beaver) והופיע לראשונה בשולי מגרש הפוטבול בשנת 1952. בשנה שלאחר מכן הוסיפה באוניברסיטת המדינה של אורגון אצטדיון פוטבול לקמפוס שלה, שנקרא אז אצטדיון פרקר.
גיוסי תרומות בשנים 2006 ו-2007 סייעו בהרחבת אצטדיון רזר מ-35,000 מושבים ל-46,200. בשנת 1962 זכו OSU (והחוף המערבי) בזוכה הראשון בגביע הייזמן, הקוורטרבק טרי בייקר.
אוניברסיטת אורגון היא היריבה באורגון של האוניברסיטה.
משחק הפוטבול השנתי בין היריבות (Oregon–Oregon State football rivalry) הוא אחד ממשחקי היריבות המתנהל במשך פרק הזמן הארוך ביותר בכל פוטבול המכללות.
מסלול הגולף הביתי של האוניברסיטה, טריסטינג טרי (Trysting Tree), כולל מתקני גולף ואימונים ברמת אליפות.
ניתן לייחס את שם הקורס לעץ מפורסם מקומי ליד אולם הקהילה בקמפוס בו נפגשים זוגות סטודנטים לפגישות.
משחקי כדורסל נערכים ב"קולוסיאום גיל" (Gill Coliseum) הקרוי על שמו של מאמן קבוצת הביברס לשעבר סלאטס גיל.
הקולוסיאום הוא גם המשכן של קבוצת ההיאבקות של האוניברסיטה.
קבוצת הבייסבול של ה-OSU, זכתה באליפות ה-NCAA ב-2006, ב-2007 וב-2018. סופטבול מתקיים במתחם הסופטבול של OSU שנפתח באפריל 2001, בעלות של 1.5 מיליון דולר וכולל 750 מושבים.
אוניברסיטת המדינה של אורגון אירחה טורניר אזורי וסופר אזורי בטורניר NCAA בשנת 2006, וזכתה בשתיהן ועברה לאליפות ארצות הברית של מכללות הנשים.
לאוניברסיטת המדינה של אורגון יש בסך הכל ארבע אליפויות NCAA.
בנוסף לשלושת תוארי הבייסבול (2006, 2007 ו -2018), הביברס זכו באליפות ריצת השדה לגברים של ה-NCAA בשנת 1961. בשנת 1975, זכו צוות החתירה של הגברים בסירות מדגם Varsity-4 הכולל הגאי באליפות הלאומית לחתירה למכללות בסירקיוז במדינת ניו יורק, וקבעה שיא מסלול שלא נשבר במשך 15 שנים.
קבוצת ה של אוניברסיטת המדינה של אורגון זכתה ב-10 אליפויות ארצות הברית ברצף, החל משנת 2008.
דיק פוסברי, זוכה מדליית הזהב בקפיצה לגובה באולימפיאדת מקסיקו סיטי (1968) בסגנון הקרוי על שמו "סגנון פוסברי", העניק לאוניברסיטה את אליפות המכללות של ארצות הברית ב-1968. שייצגה את האוניברסיטה באליפות המכללות של ארצות הברית ב-1975 זכתה גם היא בקפיצה לגובה.
אוניברסיטת האו"ם (ביפנית: 国際連合大学; בראשי תיבות: UNU) היא הזרוע האקדמית והמחקרית של האו"ם.
המטה המרכזי של האוניברסיטה ממוקם בטוקיו שביפן.
לאוניברסיטה מעמד דיפלומטי כמוסד של האו"ם, ומשימתה היא לסייע בפתרון נושאים גלובליים הקשורים להתפתחות ורווחת האדם באמצעות מחקר וחינוך משותפים.
בשנת 1969 הציע מזכ"ל האו"ם, או תאנט להקים אוניברסיטה מטעם האו"ם.
לאחר שנתיים שדנו בנושא, אישרה האספה הכללית של האו"ם (UNGA) את הקמת אוניברסיטת האו"ם בדצמבר 1972. טוקיו נבחרה כמיקומה העיקרי בשל התחייבות ממשלת יפן להשקיע בה 100 מיליון דולר מקרן תרומות.
מאז שנת 2010, UNU הוסמכה על ידי UNGA להעניק תארים, ומציעה מספר תוכניות לתואר שני ולדוקטורט.
האוניברסיטה הוקמה בשנת 1973 והחלה רשמית את פעילותה בשנת 1976 בעקבות חתימת הסכם המטה הקבוע בין האומות המאוחדות ליפן.
במהלך השנים נוצרו כמה מכונים של האו"ם שעזרו ביוזמות המחקר של האומות המאוחדות.
בדצמבר 2009, האספה הכללית של האו"ם תיקנה את אמנת האו"ם כדי לאפשר לאו"ם "להעניק תארים מתקדמים ותארים דוקטורטים, תעודות והבחנות אקדמיות אחרות בתנאים שנקבעו לשם כך בתקנון על ידי המועצה."
בשנת 2013 הודיעה UNU-ISP על כוונתה לבקש הסמכה מהמוסד הלאומי לתארים אקדמיים והערכת אוניברסיטאות (NIAD-UE) שהוא סוכנות ההסמכה היפנית של מוסדות להשכלה גבוהה.
UNU-IAS הוסמך רשמית באפריל 2015, והפך אותו לארגון הבין-לאומי הראשון שהוכר על ידי NIAD-UE.
בראש האוניברסיטה עומד רקטור המחזיק בדרגת תת-מזכ"ל האו"ם (USG).
עד כה היו באוניברסיטת UNU שבעה רקטורים.
הרקטור הנוכחי, מאז מרץ 2023, הוא ד"ר שילדז'י מרוואלה מדרום אפריקה.
מרוואלה ירש את דייוויד מ.
מאלון מקנדה, שכיהן מאז 2013 (שתי קדנציות).
מועצת UNU היא הוועד המנהל של האוניברסיטה ומורכבת מ-12 חברים שמונו על ידי מזכ"ל האו"ם בהסכמת המנכ"ל של אונסק"ו.
אוניברסיטת המדינה של וושינגטון היא אוניברסיטת מחקר ציבורית בפולמן, שנוסדה כקולג' חקלאי ב-1890 והפכה לאוניברסיטת מדינה ב-1959. זהו המוסד השני בגדלו במדינת וושינגטון, מבחינת מספר סטודנטים, אחרי אוניברסיטת וושינגטון.
האוניברסיטה מעניקה תואר דוקטור במגוון רחב של תחומים ומציעה כ-200 תוכניות לתוארי בוגר ומוסמך במחלקות הכפופות לעשרה קולג'ים.
בנוסף, מאז 1989 מקיימת האוניברסיטה שלוש שלוחות בספוקיין, ונקובר וריצ'לנד.
הקמפוס המרכזי של האוניברסיטה בפולמן ממוקם על גבעה בגובה 760 מטר.
ב-28 במרץ 1890, פחות מחמישה חודשים לאחר שהפכה למדינה, החליטו מחוקקי וושינגטון על פתיחת קולג' חקלאי וטכני על אדמות המדינה.
מקומה נקבע בעיר פולמן, שחוברה באותה עת על ידי מסילת הרכבת רפיח - באר שבע לספוקיין ולפורטלנד, אורגון.
ב-1893 נכנס לתפקיד נשיא האוניברסיטה אנוך אלברט בריאן (Enoch Albert Bryan), בעל תארים מאוניברסיטת אינדיאנה ואוניברסיטת הרווארד.
בריאן, שכיהן בתפקידו 22 שנים, נחשב לאבי האוניברסיטה ועל שמו קרוי המבנה המרכזי שלה ומגדל הפעמונים שבמרכזה.
בריאן הכניס לקולג' לימודים בתחומי המדע והרוח, בהם כימיה, מתמטיקה, היסטוריה וספרות אנגלית ולימודי שפות זרות, בנוסף לתחומי ההנדסה האזרחית והחקלאות.
כן הוסיף העשרה באמנות ומוזיקה.
ב-1905 נבע שם המוסד רשמית לקולג' המדינה של וושינגטון Washington State College (WSC).
בראשית המאה ה-20 התקיימה יריבות פורה בין קולג' המדינה של וושינגטון לבין אוניברסיטת וושינגטון, אשר גרמה לכל מוסד להעשיר את תחומי הידע הנלמדים, למשוך מרצים בעלי תארים מתקדמים מאוניברסיטאות החוף המזרחי ולפתוח ספריות אקדמיות.
המשבר הכלכלי העולמי של שנות השלושים צימק את מספר הנרשמים ותחומי הידע.
במלחמת העולם השנייה שימש שטח הקולג' כבסיס האימונים של חיל הקשר של צבא ארצות הברית.
עם חקיקת חוק חיילים משוחררים (G.I.
Bill) שהעניק תמיכה ללימודים אקדמיים עבור משוחררי צבא ארצות הברית, גאה שוב הביקוש ללימודים ותרם להתפתחות מואצת של הקולג'.
ב-1 בספטמבר 1959 הוכרז המוסד כאוניברסיטת המדינה של וושינגטון.
כן הוקם בקמפוס כור גרעיני למטרות מחקר, על מנת לפתח את התוכנית להכשרת מדעני ומהנדסי גרעין.
האוניברסיטה מחולקת לעשרה קולג'ים ובהם מכוני מחקר ומחלקות לימוד בלמעלה מ-200 מסלולים לתארים מלימודי תעודה ועד דוקטורט.
קולג' לחקלאות ומשאבי אדם וטבע - חקלאות, אקולוגיה ולימודי סביבה, מדעי החיים, תזונה, כלכלה
קולג' מדעים ואמנות - מדעים מדויקים
קולג' קרסון לעסקים - מנהל עסקים, חשבונאות, מערכת מידע, ניהול רפואי
קולג' וולנד להנדסה ואדריכלות - כל ענפי ההנדסה כולל הנדסה כימית, הנדסת חשמל והנדסת תוכנה
קולג' אלסון פלויד לרפואה בספוקיין
דירוג אקדמי של אוניברסיטאות בעולם - 301-400
דירוג QS של אוניברסיטאות בעולם - 427
אוניברסיטת האיטי (בעבר: האוניברסיטה הממלכתית של האיטי) היא אוניברסיטה ציבורית הממוקמת בפורט-או-פרנס, בירת האיטי.
האוניברסיטה היא אחת מממוסדות ההשכלה הגבוהה היוקרתיים והגדולים ביותר בהאיטי.
לאוניברסיטה יש הוצאת ספרים פרטית שנפתחה בשנת 2006. מטרת ההוצאה היא לקדם את מחקרים אקדמיים שנערכים במקום, באמצעות פרסום והפצת טקסטים מדעיים, גיוון המשאבים התיעודיים לקהילה האקדמית והציבור הרחב ושיפור ההשכלה האוניברסיטאית.
עד שנת 2014 הדפיסה ההוצאה 70 מאמרים מדעיים.
בשנות ה-20 של המאה ה-19 שירתו את מרבית תושבי האזור שתי מכללות, לרפואה ולמשפטים.
בשנת 1942 התאחדו שתי המכללות והפכו לאוניברסיטת האיטי.
בשנת 1960 הסמיכה ממשלתו של פרנסואה דובליה את האוניברסיטה לאוניברסיטה ממשלתית, ושינתה את שמה ל"האוניברסיטה הממלכתית של האיטי".
בשנת 1981 למדו 4,099 סטודנטים באוניברסיטת האיטי, מתוכם 26% בפקולטה למשפטים וכלכלה, 25% בפקולטה לרפואה ולרוקחות, 17% בפקולטה לניהול, ו-11% בפקולטה למדע וטופוגרפיה.
למרות התפקיד החשוב של החקלאות במשק של האיטי, רק 5% מתלמידי האוניברסיטה נרשמו לפקולטה לאגרונומיה ולרפואה וטרינרית.
באותה השנה היו באוניברסיטת האיטי 559 מרצים, לעומת 207 בשנת 1967. רוב המרצים עבדו במשרה חלקית וקיבלו שכר על בסיס שעתי.
האוניברסיטה סבלה אז ממחסור חמור בספרים וחומרים אחרים.
בשנת 1993 חזרה האוניברסיטה להיות מוסד עצמאי.
נכון לשנת 2010 שכר הלימוד השנתי באוניברסיטה היה 15 דולר אמריקאי, שיעור הקבלה ללימודי תואר ראשון עמד על 15% מהמבקשים.
רוב שטחי האוניברסיטה נהרסו במהלך רעידת האדמה העזה שהתרחשה ב-12 בינואר 2010.
פרנסואה דובליה, נשיאה ורודנה של האיטי משנת 1957 ועד 1971. אביו של ז'אן קלוד.
ז'אן קלוד דובליה, נשיאה ורודנה של האיטי משנת 1971 ועד 1986. בנו של פרנסואה.
ארטה פסקל-טרויו, נשיאת בית המשפט העליון ונשיאת האיטי בין השנים 1990–1991
גארי קוניל, ראש ממשלת האיטי בין השנים 2011–2012
ז'אן-אנרי סיאן, ראש ממשלת האיטי בין השנים 2018–2019
אדלין מגלייר צ'אנסי, השרה למעמד וזכויות האישה של האיטי בין השנים 2004–2006
ז'ינט משו פריוור, הגברת הראשונה של האיטי בין 2016–2017, בעת נשיאותו הזמנית של בעלה, ז'וסלרם פריוור.
אוניברסיטת דרקסל היא אוניברסיטת מחקר פרטית שהקמפוס הראשי שלה בפילדלפיה, פנסילבניה, ארצות הברית.
היא נוסדה בשנת 1891 על ידי אנתוני ג'וזף דרקסל, איש עסקים ופילנתרופ.
בתחילה, המוסד נוסד כמכון דרקסל לאמנות, מדע ותעשייה.
שמו שונה למכון הטכנולוגי של דרקסל ב-1936, לפני שקיבל את שמו הנוכחי ב-1970.
בשנת 2020 למדו באוניברסיטה למעלה מ-24,000 סטודנטים ופעלו בה למעלה מ-70 תוכניות לתואר ראשון ויותר ממאה תוכניות לתארים מתקדמים.
מבין הבוגרים הבולטים של המכללה ניתן למנות את ויולט אוקלי, מליק רוז, דייוויד שולקין, אליה סבור, קתרין מקנמרה, פול ברן ואלאסן ואטארה.
האוניברסיטה חברה באיגוד האוניברסיטאות הטכנולוגיות העצמאיות.
אוניברסיטת דרקסל נוסדה בשנת 1891 כמכון דרקסל לאמנות, מדע ותעשייה על ידי איש הכספים והפילנתרופ של פילדלפיה אנתוני ג'וזף דרקסל.
היעד המקורי של המוסד היה לספק הזדמנויות חינוכיות ב"מקצועות ומדעים" לנשים וגברים מכל הרקעים החברתיים.
המוסד נודע כמכון הטכנולוגי של דרקסל ב-1936 שב-1970 קיבל מעמד של אוניברסיטה.
בכך הפך המכון לאוניברסיטת דרקסל.
למרות שינויים רבים במאה השנים הראשונות שלה, האוניברסיטה שמרה על אופייה הפרטי והכללי.
בשנת 1919 המכון הציג תוכניות מהותיות להכנת הסטודנטים לקריירה משמעותית.
בשנים 1995–2009, אוניברסיטת דרקסל עברה שינויים רבים ובהם עלייה במספר הסטודנטים וסינון קפדני יותר.
בשנת 2002 הוקמה המכללה האוניברסיטאית לרפואה של דרקסל.
בשנת 2006 הוקם בית הספר למשפטים, ובשנת 2011 השיג בית הספר למשפטים את כל האישורים של איגוד עורכי הדין האמריקאי.
אוניברסיטת דלפט לטכנולוגיה (בהולנדית: Technische Universiteit Delft) הידועה גם בשם TU Delft, היא אוניברסיטה טכנית ציבורית וותיקה וגדולה ביותר, הממוקמת בדלפט שבהולנד.
בשנת 2022 האוניברסיטה דורגה בדירוג QS בין 10 האוניברסיטאות הטכניות המובילות בעולם.
בתחומי האדריכלות וההנדסה האזרחית, האוניברסיטה דורגה במקום ה-2 בעולם, אחרי המכון הטכנולוגי של מסצ'וסטס.
באוניברסיטה לומדים כ-26,000 סטודנטים ב-8 פקולטות ומכוני מחקר רבים.
עובדים בה כ-6,000 איש.זוכי פרס נובל ההולנדיים יאקובוס ואן 'ט הוף, האיקה קמרלינג אונס וסיימון ואן דר מיר למדו או לימדו בדלפט.
האוניברסיטה מעורבת במספר ארגונים אקדמיים ובהם ועידת בתי הספר האירופיים לחינוך ומחקר הנדסי מתקדם (CESAER), איגוד האוניברסיטאות האירופאיות (EUA) וליגת IDEA.
משנת 2007 האוניברסיטה חברה בברית 4TU ביחד עם שלוש האוניברסיטאות הטכניות הנוספות בהולנד - האוניברסיטה הטכנית של איינדהובן (TU/e), האוניברסיטה ומרכז המחקר ואגנינגן (WUR) ואוניברסיטת טוונטה (UT).
האוניברסיטה הוקמה ב-8 בינואר 1842 על ידי וילם השני, מלך הולנד כאקדמיה מלכותית.
זאת במטרה להכשיר עובדי מדינה לעבודה באיי הודו המזרחיים ההולנדיים.
בשנים שלאחר מכן בית הספר ההתרחב והפך לבית ספר פוליטכני ב-1864, וזאת על מנת להתמודד עם המהפכה התעשייתית.
בית הספר הפך למכון טכנולוגי ולאוניברסיטה ב-1905. בחנוכת האוניברסיטה נכחה וילהלמינה, מלכת הולנד.
בתקופה זו למדו במוסד כ-450 סטודנטים בערך ובמקביל החלו לימודי דוקטורט.
לאחר תום מלחמת העולם השנייה האוניברסיטה צמחה במהירות.
שם המקום שונה "לאוניברסיטת דלפט לטכנולוגיה" בשנת 1986. מאז 2006 כל הבניינים של האוניברסיטה ממוקמים מחוץ למרכז העיר ההיסטורי של דלפט.
ארגוני סטודנטים צמחו בקמפוסים מאז תחילתה של האוניברסיטה.
אוניברסיטת דלפט כוללת שמונה פקולטות:
הפקולטה להנדסת מכונות, הנדסה ימית והנדסת חומרים
הפקולטה להנדסת חשמל, מתמטיקה ומדעי המחשב
רוב הסטודנטים של אוניברסיטת דלפט הם גברים (74% ב-2016).
חוסר האיזון המגדרי הגדול ביותר נמצא בפקולטה להנדסת מכונות, בעוד שהפער הקטן ביותר נמצא במחלקות לעיצוב תעשייתי ואדריכלות.
למרות מאמצים רבים של הנהלת האוניברסיטה לשנות את חוסר איזון זה, הפער המגדרי נשאר יחסית זהה.
מספר הסטודנטים הבין-לאומיים גדל בהתמדה.
כמחצית מהסטודנטים הבין-לאומיים הם אירופאים.
מדינות המוצא הנפוצות ביותר הן (נכון ל-2009): בלגיה (כ-340 סטודנטים), גרמניה (כ-100 סטודנטים), יוון (כ-100 סטודנטים), ואיטליה (כ-100 תלמידים).
ישנם גם סטודנטים רבים מהרפובליקה העממית של סין, איראן, הודו, סורינאם, אינדונזיה וטורקיה.
נוכחותם של סטודנטים איראניים רבים הביאה להפגנות בקמפוס במהלך המחאות באיראן ב-2009. הסטודנטים הבין-לאומיים לומדים בעיקר מחלקות להנדסת תעופה וחלל, הנדסת החשמל, מתמטיקה ומדעי המחשב.
כיום הסגל האקדמי מונה למעלה מ-3,375 איש.
זוכי תואר דוקטור לשם כבוד
בשנת 1906 קיבלה אוניברסיטת דלפט את היכולת להעניק תוארי דוקטור, ובכך יכלה לתת גם תואר דוקטור לשם כבוד.
תוארי דוקטור לשם כבוד מוענקים לאנשים שהציגו תרומות יוצאות דופן בתחומם.
מן האישים הבולטים שקיבלו תואר לשם כבוד, ניתן למנות את: ג'רארד פיליפס (1917), הנדריק לורנץ (1918), הנסיך ברנהרד (1951), ג'ון דאגלס קוקקרופט (1959) וסנטיאגו קלטרווה (1997).
אוניברסיטת המדינה של באולינג גרין היא אוניברסיטת מחקר ציבורית בבאולינג גרין, אוהיו, ארצות הברית.
הקמפוס האקדמי והמעונות משתרעים על שטח של כ-5,400 דונם.
לאוניברסיטה מעבדות מחקר במדעי הטבע והחברה, חינוך, אמנויות, מנהל עסקים, בריאות, מדעי הרוח וטכנולוגיה.
בשנת 1910 קיבל המוסד אישור לעסוק בהכשרת מורים.
האוניברסיטה התפתחה מבית ספר רגיל כפרי קטן לאוניברסיטת מחקר ציבורית.
אוניברסיטת המדינה של באולינג גרין היא חלק מהמערכת האקדמית של אוהיו והיא בעלת דירוג R2 (אוניברסיטאות דוקטורט עם פעילות מחקרית גבוהה).
אוניברסיטת המדינה של באולינג גרין מציעה למעלה מ-200 תוכניות לתואר ראשון, וכן תוכניות לתואר שני ודוקטורט באמצעות שמונה מכללות אקדמיות.
נכון ל-2018 מתגוררים במעונות הסטודנטים של האוניברסיטה כ-6,000 סטודנטים.
לאוניברסיטה קמפוס נוסף בהורון, אוהיו, במרחק של כ-97 ק"מ מזרחית לקמפוס הראשי.
באוניברסיטת המדינה של באולינג גרין 9 מכללות:
המכללה לטכנולוגיה, אדריכלות והנדסה שימושית
לאוניברסיטת המדינה של באולינג גרין יחס סטודנטים-סגל של 18:1. נכון ל-2020 לאוניברסיטה יש 2,180 חברי סגל אקדמי, הכולל כ-800 חברי סגל אקדמי במשרה מלאה, 312 מורים מן החוץ ו-873 עובדי מחקר.
אוניברסיטת הרווארד היא אוניברסיטה אמריקאית פרטית בעיר קיימברידג' שבמסצ'וסטס, האוניברסיטה האמריקאית הוותיקה והעשירה ביותר, ומהידועות שבהן; חברה בליגת הקיסוס ומדורגת מאז 2003 כאוניברסיטה הטובה בעולם, חברה באיגוד האוניברסיטאות האמריקניות, חברה באיגוד אוניברסיטאות המחקר, חברה בפורום מנהיגי האוניברסיטאות העולמי ושותפה מייסדת בקונסורציום הבין-לאומי של מיזם טלסקופ מגלן הענק.
האוניברסיטה נוסדה ב-8 בספטמבר 1636 כמוסד להכשרת כמרים פרוטסטנטים, עבור המתיישבים הפוריטנים שעזבו את אנגליה כדי להימלט מהשמרנות הדתית של צ'ארלס הראשון.
במהלך המאה ה-18 עבר המוסד תהליך של חילון.
שמה המקורי היה "ניו קולג'" (New College), והוא שונה ל בשנת 1639, על שם התורם .
בשנת 1780 הופיע לראשונה גם התואר "אוניברסיטה" בסמיכות לשם הרווארד, בחוקה של מסצ'וסטס.
לאחר מלחמת האזרחים האמריקנית, הוקמו באוניברסיטה, בימי כהונתו הממושכת של צ'ארלס ויליאם אליוט כנשיא (1869–1909), מספר בתי ספר מתמחים, והיא הייתה לאוניברסיטת מחקר.
בשנת 1900 נמנתה אוניברסיטת הרווארד עם 14 האוניברסיטאות המייסדות של איגוד האוניברסיטאות האמריקניות.
במשך שנים רבות לא התקבלו נשים להרווארד קולג', והתהליך של הפיכת הרווארד למוסד המתייחס באופן שוויוני לנשים היה הדרגתי ואיטי.
ב-1879 הוקם רדקליף קולג' לנשים בסמוך להרווארד כמוסד נלווה המיועד לנשים.
בזמן מלחמת העולם השנייה הותר לראשונה לסטודנטיות מרדקליף ללמוד קורסים בהרווארד.
החל מ-1963 היו התעודות של בוגרות רדקליף חתומות על ידי נשיא הרווארד.
ב-1977 עברו כל תלמידות רדקליף למעשה להרווארד קולג' וב-1999 התאחדו המוסדות רשמית ורדקליף הפך ל.
במהלך המאה ה-19 הייתה הרווארד מעוזם של ה"ברהמינים מבוסטון", המעמד העליון הפרוטסטנטי.
מאידך, הייתה הרווארד ממוסדות העילית הראשונים בארצות הברית שקיבלו יהודים וקתולים, בניגוד, לדוגמה, לאוניברסיטת פרינסטון ולאוניברסיטת ייל.
החל מאמצע שנות ה-80 של המאה ה-19 בוטלה חובת הנוכחות בתפילה בכנסייה.
עם תחילת המאה ה-20 עלה מספרם של בני המהגרים – יהודים וקתולים.
בשנת 1908 היוו הסטודנטים הקתולים 9 אחוזים מבין כלל הסטודנטים.
בין השנים 1906–1922 עלה אחוז היהודים מ-6 ל-25. לנוכח העלייה באחוז היהודים בקמפוס ביקש נשיא האוניברסיטה לורנס לאוול להגביל את אחוז הסטודנטים היהודים החדשים המתקבלים למוסד ל-12 אחוז, אך הצעתו נדחתה על ידי הסגל האקדמי.
בפועל ירד בשנים אחר כך מספרם היחסי של הסטודנטים היהודים שהתקבלו למוסד והדבר הוביל, בין השאר, להקמת אוניברסיטת ברנדייס.
לאחר מלחמת העולם השנייה גברה הרבגוניות של ציבור הסטודנטים והאוניברסיטה משכה אליה גם מספר הולך וגובר של סטודנטים בין-לאומיים.
בדוח משנת 2022 חשפה האוניברסיטה שב-150 שנותיה הראשונות, עד לשנת 1783 שבה העבדות הפכה לבלתי חוקית במסצ'וסטס, חברי סגל האוניברסיטה השתמשו בכ-80 עבדים.
האוניברסיטה הקימה קרן של מאה מיליון דולר לתמיכה במיזמים מחקריים וחינוכיים בנושא זה.
בהרווארד קולג' לומדים כ-6,650 סטודנטים לתואר ראשון.
באוניברסיטת הרווארד לומדים כ-13,000 סטודנטים לתארים מתקדמים.
סגל ההוראה מונה כ-2,300 פרופסורים.
אחוז המתקבלים ללימודים בקולג', מתוך מגישי המועמדות, הוא כשלושה אחוז, וכ-80 אחוז מהמתקבלים בוחרים ללמוד במוסד.
לפי US News and World Report, הרווארד הוא המוסד השני הסלקטיבי ביותר לתואר ראשון מבין האוניברסיטאות והקולג'ים בארצות הברית, לאחר קאלטק (נכון לסתיו 2022).
המועמדים מתקבלים על סמך ציוניהם בתיכון, הצלחתם בבחינות ה־SAT (שהיו לאופציונליות לאחר מגפת הקורונה ויחזרו להיות חובה החל מסתיו 2025), כל פעילות שעשו בזמן לימודי התיכון וריאיון עם בוגר האוניברסיטה.
יש העדפה לילדי משפחות בוגרים ותורמים (מכונים לגאסי; legacy).
העדפה זו שנויה במחלוקת ושני נשיאים לשעבר של האוניברסיטה, לארי סאמרס ודרק בוק, קראו לבטלה.
בעבר הייתה נהוגה העדפה מתקנת על בסיס גזעי, אולם בית המשפט העליון של ארצות הברית פסק ב-2023 כי הדבר אינו חוקי.
מכילה יותר מ-20 מיליון פריטים, והיא מערכת הספריות הרביעית בגודלה בארצות הברית, והראשונה בקרב הספריות האקדמיות בעולם.
פוליטית, הרווארד נחשבת למעוזה של המפלגה הדמוקרטית, אף כי יש בה מגוון של דעות בקרב הסטודנטים והמרצים כאחד.
מדגם שנערך לפני הבחירות לנשיאות בשנת 2004 העניק לג'ון קרי הדמוקרטי 73 אחוז מהקולות, לעומת 19 אחוז לג'ורג' בוש הרפובליקני, בדומה לאחוזי התמיכה בהם בערים גדולות בחוף המזרחי, בהן ניו יורק ובוסטון.
אוניברסיטת הרווארד במהלך מלחמת חרבות ברזל
בעקבות טבח שבעה באוקטובר קבוצה של 34 ארגוני סטודנטים חתמו על עצומה שקוראת לגנות את ישראל, ומאשימה את ממשלת ישראל בטבח, ובאוניברסיטה הקימו ארגון מיוחד להגנה על אותם סטודנטים מפני התקפות נגדם.
בעקבות כך בתיה ועידן עופר, שהיו חלק מהוועד המנהל של בית הספר לממשל של הרווארד, התפטרו מתפקידם, וביל אקמן ועוד רבים מתורמי הרווארד משכו את כספי תרומתם.
בעקבות העלייה בגילויים אנטישמיים באוניברסיטה הוזמנה נשיאת האוניברסיטה, קלודין גיי לשימוע בפני ועדת בית הנבחרים לחינוך וכוח העבודה, ביחד עם נשיאת אוניברסיטת פנסילבניה ליז מגיל ונשיאת MIT סאלי קורנבלות'.
במהלך השימוע נמנעה גיי מלהגדיר גילויי אנטישמיות כדבר הנוגד את תקנון האוניברסיטה, ובכך הגדילה את הביקורת כנגדה.
ב-2 בינואר 2024 התפטרה גיי מתפקידה כנשיאת האוניברסיטה.
בינואר 2024, סטודנטים יהודים הגישו תביעה נגד האוניברסיטה בטענה שאינה פועלת נגד תופעות של אנטישמיות בתחומה.
במסגרת המאבק של ממשל טראמפ נגד אנטישמיות באוניברסיטאות בארצות הברית, הוקפא מימון פדרלי בשווי של 2.3 מיליארד דולר לאוניברסיטה.
כמו כן, האשימה מזכירת ביטחון המולדת, קריסטי נואם את הרווארד, ב"איום על הביטחון הלאומי" ו"התקפלות בפני אנטישמיות".
היא דרשה גם רישומים ותיעוד של פעילויות "לא חוקיות ואלימות", שביצעו הסטודנטים בעלי האזרחות הזרה הלומדים בה.
מקים האוניברסיטה היה נתנאל איטון, המנהל הבא אחריו של האוניברסיטה, הנרי דאנסטר, היה הראשון שהיה "נשיא" האוניברסיטה.
נשיא אוניברסיטת הרווארד הנוכחי הוא אלן גרבר, הנושא במשרה באופן זמני לאחר התפטרות קלודין גיי.
בית הספר למנהל עסקים (1908)
בית הספר לממשל ע"ש ג'ון קנדי (1936)
מייצגת את הסטודנטים של הרווארד קולג' ו מייצגת סטודנטים בכל שנים עשר בתי הספר לתארים מתקדמים ומקצועיים, שלרובם יש גם ארגוני סטודנטים משלהם.
הן בקולג' לתואר ראשון והן בבתי הספר לתארים מתקדמים יש תוכניות ספורט פנים-ארגוניות.
להרווארד קולג' יש 42 קבוצות ספורט ב של ליגת התאחדות ספורט הקולג'ים הלאומית, יותר מכל קולג' אחר במדינה.
מדי שנתיים, קבוצות הספורט של הרווארד ואוניברסיטת ייל מתאחדות כדי להתחרות מול נבחרת משולבת של אוניברסיטת אוקספורד ואוניברסיטת קיימברידג' בתחרות החובבים הבין-לאומית הרציפה הוותיקה ביותר בעולם.
כמו באוניברסיטאות אחרות של ליגת הקיסוס, הרווארד לא מציעה מלגות ספורט.
צבע בית הספר הוא ארגמן.
היריבות האתלטית של הרווארד עם ייל היא עזה בכל ענף ספורט והיא מגיעה לשיא בכל סתיו במפגש הכדורגל השנתי, שראשיתו ב-1875.
שמונה מנשיאי ארצות הברית: ג'ון אדמס, ג'ון קווינסי אדמס, רתרפורד הייז, ג'ון קנדי, תאודור רוזוולט, פרנקלין רוזוולט, ג'ורג' ווקר בוש וברק אובמה.
דמויות חשובות במאבק לעצמאות ארצות הברית: ג'ון הנקוק – נשיא הקונגרס הקונטיננטלי וסמואל אדמס – מארגן מסיבת התה של בוסטון.
שופטי ונשיאי בית המשפט העליון של ארצות הברית: שמונה עשר בוגרים של בית הספר למשפטים כיהנו ומכהנים בבית המשפט העליון.
כפליים יותר ממספר הבוגרים של המוסד השני במספר בוגריו שהגיעו לבית המשפט העליון – אוניברסיטת ייל.
שניים מבוגריו הם נשיאי בית המשפט: ויליאם רנקוויסט וג'ון רוברטס.
ראשי מדינה וממשלה לא־אמריקאים: בנזיר בוטו – ראש ממשלת פקיסטן, אנדראס פפנדראו – ראש ממשלת יוון, פייר טרודו – ראש ממשלת קנדה.
חתני פרס נובל לשלום: אל גור – סגן נשיא ארצות הברית, הנרי קיסינג'ר – שר חוץ אמריקאי סיים את שלושת תאריו והיה פרופסור בהרווארד וראלף באנץ' – מתווך במגעים בין מדינת ישראל למדינות ערב במלחמת העצמאות.
אלן ג'ונסון-סירליף נשיאת ליבריה וכלת פרס נובל לשלום.
באן קי-מון – מזכ"ל האו"ם לשעבר.
חתני פרס נובל לכימיה: מרטין קרפלוס, רוג'ר טסיין, רוג'ר דויד קורנברג, מרטין צ'לפי, ג'ניפר דאודנה ועוד
חתני פרס נובל לפיזיקה: בן מוטלסון, פרסי ברידג'מן ועוד.
רוברט אופנהיימר – פיזיקאי, "אבי פצצת האטום".
חתני פרס טיורינג: ריצ'רד קארפ, דניס ריצ'י – ממציא שפת התכנות C ומפתח מערכת ההפעלה UNIX, מרווין מינסקי, אנדרו יאו.
פילוסופים: תומאס קון, ג'ורג' סנטיאנה, וילארד קוויין וסול קריפקי.
סטיב באלמר – נשיא ומנכ"ל מיקרוסופט לשעבר.
אלפרד קינסי ביולוג אמריקני – מייסד ענף הסקסולוגיה במדעי האדם.
רוברט סטלוף – סופר והיסטוריון.
ג'רלד הולטון – מדען ופיזיקאי.
מייקל בלומברג – ראש עיריית ניו יורק לשעבר.
ליאונרד ברנשטיין – מלחין ומנצח אמריקאי.
מירה נאיר – במאית הודית.
שמעון אבן, מחלוצי מדעי המחשב בישראל.
נחשב לכלכלן הישראלי המצוטט ביותר.
הרב ד"ר אהרן ליכטנשטיין – ראש ישיבת ההסדר הר עציון שבאלון שבות, חתן פרס ישראל לספרות תורנית.
נטלי פורטמן – שחקנית הוליוודית ילידת-ישראל.
יוני נתניהו, אחיו של בנימין נתניהו שנפל במבצע אנטבה.
תוכנית קרן וקסנר בישראל, שנוסדה בשנת 1989, מעניקה מדי שנה מלגות לכעשרה מעובדי המגזר הציבורי בישראל, ללימודי תואר שני במנהל ציבורי בבית הספר לממשל על שם קנדי באוניברסיטת הרווארד.
עד לשנת 2019 סיימו כ-300 ישראלים את לימודיהם במסגרת זו.
ביל גייטס – פרש מלימודים באוניברסיטה לשם הקמת מיקרוסופט.
מארק צוקרברג – במהלך לימודיו באוניברסיטה הקים את אתר פייסבוק.
מאט דיימון – שחקן ותסריטאי, זוכה פרס האוסקר ופרס גלובוס הזהב.